Tolong jelaskan mengenai Empayar Neo-Babylon dari Cyrus Agung dalam bahasa melayu

Menjelang tahun 540-539 SM, Raja Kurus telah menawan Elam (Susiana) dan ibu negaranya, Susa. Menjelang penghujung September, pasukan tentera Raja Kurus, di bawah pemerintahan Gubaru, gabenor Gutium, telah menyerang Opis di tebing Sungai Tigris dan berjaya mengalahkan tentera Babylon.

Pada 10 Oktober, kota Sippar telah berjaya dirampas tanpa pertumpahan darah, dengan sedikit atau hampir-hampir tiada tentangan daripada penduduk. Terdapat kemungkinan Raja Kurus telah berunding dengan para jeneral Babylon bagi mendapatkan persetujuan daripada mereka bagi mengelakkan pertumpahan darah. Nabonidus masih tinggal di kota ini pada waktu itu, dan tidak lama kemudian melarikan diri ke ibu negara, Babylon, yang mana beliau tidak pernah lawati selama beberapa tahun.

Dua hari kemudian, pada 12 Oktober (kalendar Julian; 7 Oktober bagi kalendar Gregorian), pasukan Gubaru telah memasuki Babylon sekali lagi tanpa sebarang tentangan daripada tentera Babylonia, dan menahan Nabonidus. Herodotus menjelaskan bahawa bagi mencapai tujuan ini, Parsi telah mengalih aliran sungai Euphrates ke sebuah terusan yang mana mengakibatkan paras sungai turun "ke paras tengah paha manusia," yang mana membolehkan pasukan penyerang menyeberangi dasar sungai ke dalam kota pada waktu malam. Pada 29 Oktober, Cyrus sendiri memasuki kota Babylon dan menahan Nabonidus.

Sebelum serangan Raja Kurus ke atas Babylon, Empayar Neo-Babylon telah menakluk banyak kerajaan. Selain Babylonia, Raja Kurus mungkin telah menggabungkan entiti sub-negara ke dalam empayar baginda, termasuk Syria dan Judah, walau bagaimanapun tiada bukti nyata akan fakta ini.

Selepas menakluk Babylon, Raja Kuru telah memasyurkan diri baginda sebagai "Raja Babylon, Raja Sumer dan Akkadia, Raja Empat Pepenjuru Dunia" di dalam silinder Cyrus yang terkenal, sebuah inskripsi yang diletakkan di dalam asas kuil Esagila yang didedikasikan kepada raja tuhan Babylon, Marduk. Teks pada silinder mencela Nabonidus sebagai fasik dan menggambarkan kemenagan Cyrus sebagai kesenangan kepada Marduk. Ia telah menghuraikan bagaimana Raja Kurus telah meningkatkan kehidupan rakyat Babylonia, menghantar balik orang-orang yang diusir dan memulih semula kuil-kuil dan tempat-tempat suci. Meskipun sesetengah orang berpendapat bahawa silinder ini mewakili satu bentuk "piagam hak-hak kemanusiaan", ahli sejarah secara umumnya menggambarkan ia dalam konteks tradisi lama pemerintah baru Mesopotamia yang memulakan pemerintahan mereka dengan deklarasi perubahan.

Penguasaan Raja Kurus membuktikan dominasi Cyrus membentuk empayar terbesar yang dunia pernah miliki.. Pada akhir pemerintahan Raja Kurus, Empayar Achaemenid terbentang dari Asia Kecil di barat sehingga ke wilayah barat laut India di timur.